ร้านนี้มีดีที่การตกแต่งร้านได้เข้ากับบรรยากาศสมัยก่อนเพราะมี prop เป็นผลิตภัณฑ์ย้อนยุค เช่นผงซักฟอกเปาบุ้นจิ้น แป้งเด็กน่ารัก เครื่องดื่มคิกกาปู้ กางเกงในสายรุ้งยี่ห้อ apple ฯลฯ แต่ทว่าของเหล่านี้มีไว้โชว์เฉยๆ ที่ตั้งชื่อว่าร้านข้างโรงหนังก็เพราะว่ามันอยู่ข้างโรงหนังสมัยโบราณ แต่ว่าเขาฉายจริงรึเปล่าอันนี้ลืมถามคนพื้นที่ ลืมไปว่าต้องพูดถึงอาหารด้วย ร้านนี้ขายข้าวแกงอาหารเหนือ เช่นน้ำพริกหนุ่ม น้ำพริกอ่อง ผัดมะเขือยาว ไส้อั่ว ออเดิร์ฟเมือง นอกจากนี้ยังมีอาหารตามสั่งขายด้วย เสิร์ฟใส่จานสังกะสี ขาดแต่ช้อนเป็นสแตนเลส ใม่งั้นจะเข้ากันมาก ราคาต่อจานย่อมเยามาก ลองมาทานและถ่าย(รูป)กันดูนะครับ